
Na Galipedia, a Wikipedia en galego. 


O turco^ 6 ^ 7 ] (< :■ Türkge ) é a máis estendida das linguas 
turcas, con arredor de 10-15 millóns de falantes nativos 
no sueste de Europa e entre 55 e 60 millóns de falantes en 
Asia Occidental. A lingua fálase sobre todo en Turquía, 
con pequenas comunidades en Alemaña, Bulgaria, 
Macedonia, República Turca do Norte de Chipre, Grecia, 
o Cáucaso , e outras partes de Europa e Asia central. 
Pertence á familia das linguas altaicas. As linguas máis 
próximas ao turco son o azarí e o turcomán. 

As orixes da lingua atópanse na rexión de Altai, na estepa 
euroasiática, onde se coñecen os primeiros escritos que 
teñen uns 1.300 anos de antigüidade. No oeste, a 
influencia do turco otomán, a lingua administrativa e 
literaria do Imperio Otomán que mantiña unha 
morfoloxía e sintaxe principalmente turca mentres o 
vocabulario era primordialmente árabe e persa ÜO, 
estendeuse segundo ía medrando o Imperio. En 1928, 
como parte das reformas Atatürk na recente República de 
Turquía, a escrita otomá foi substituída polo alfabeto 
latino, así como se reformulou o vocabulario eliminando 
gran parte do léxico árabe e persa. 

As características distintivas do turco son a harmonía 
vocálica e a aglutinación. A orde básica das palabras é 
suxeito obxecto verbo. O turco non ten clases de nomes 
ou xénero gramatical. Ten un uso moi forte das fórmulas 
de tratamento e de cortesía. Usa o pronome de segunda 
persoa que distingue diferentes graos de cortesía, espazo 
social, idade ou familiaridade. 

Posición: 

Turco 

Türkge 

Pronuncia: 'tyrctJ'E 

Falado en: Turquía, Norte de Chipre, 

Chipre, Bulgaria, Macedonia do 
Norte, Grecia,W AcerbaixánJ 2 ] 
Kosovo,t 3 i Romanía 

70,8 millóns (2013) 

por: linguaturca) 

Códigos de lingua 

ISO 639-1: tr 
ISO 639-2: tur 

ISO 639-3: tur (http://www.sil.org/iso639 
-3/documentation.asp?id=tur) 













































Clasificación 


Artigos principais: Linguas turcas e Linguas 
altaicas. 


O turco é membro da grupo de linguas oghuz, un 
subgrupo da familia turca. Existe un alto grao de 
intelixibilidade mutua entre o turco e outras linguas 
oghuz, como o azarí, o turcomán, o qas hqai , o gagauz e o 
gagauz turco balcánicoJ 9 ' A familia turca comprende 
unhas 30 linguas, que se falan en Europa Oriental, Asia 
Central e Siberia. Algúns lingüistas cren que as linguas 
turcas forman parte da familia lingüística altaicaJ 10 ' 

Arredor do 40% de tódolos falantes de linguas turcas son 
falantes nativos do turcoJ 11 ' As características distintivas do turco, 
como a harmonía vocálica, a aglutinación e a carencia de xénero 
gramatical, son común en toda a familia turcaJ 11 ] 



Historia 


Fálase dende a época medieval, cando os turcos procedentes da Asia 
central se instalaron en Anatolia, que entón era parte do Imperio 
bizantino. É oficial tamén en República Turca do Norte de Chipre. 
Nalgunhas zonas balcánicas fálase unha variedade coñecida como 
turco otomán ( Osmanli Türkgesi), que se diferenza bastante do turco 
de Turquía. En varios países de Europa occidental existen 
importantes comunidades de falantes de turco, emigradas de Turquía 
en datas recentes. 

A lingua turca tivo varios sistemas de escritura. Escribiuse con 
caracteres árabes adaptados dende o século XIII ata a reforma 
ortográfica emprendida en 1923 polo goberno de Mustafa Kemal 
Atatürk, que emprendeu varias iniciativas de occidentalización do 
país na crenza de que iso contribuiría á súa modernización. A 
reforma ortográfica veu acompañada dun intento de "depuración" 
nacionalista, é dicir, de substituír a inxente cantidade de préstamos 
lingüísticos (sobre todo árabes) por vocábulos de raíz turca, 
obxectivo vixente hoxe en día que non cultivou os éxitos agardados. 

Exemplo de texto: artigo 1 da Declaración Universal dos Dereitos 
Humanos 



Bütün insanlar hür, haysiyet ve haklar bakimmdan e§it 
dogarlar. Akü ve vicdana sahiptirler ve birbirlerine 
kar§i kardeglik zihniyeti ile hareket etmelidirler. 


Inscrición en turco antigo coa 
escrita orkhon (século VIII). Kyzyl, 
Rusia. 


(Tódolos seres humanos nacen libres e iguais en dignidade, dereitos, e dotados como están de 
razón e conciencia, deben comportarse fraternalmente os uns cos outros.) 


























Distribución xeográfica 


O turco á falado nativamente polo pobo turco en Turquía e pola diáspora turca en 30 países. Máis 
concretamente, as minorías turco-falantes existen en países que formaron parte no pasado do Imperio 
Otomán, como Bulgaria, Chipre, Grecia (sobre todo en Tracia Occidental), Macedonia do Norte, Romanía e 
Serbia. Máis de dous millóns de turcos viven en Alemaña, e existen comunidades turcas nos Estados 
Unidos, Francia, Países Baixos, Austria, Bélxica, Suíza e no Reino UnidoJ 12 ^ Por mor da asimilación 
cultural dos inmigrantes nestes países de acollida, non tódolos turcos falan a súa lingua con fluidezJ 13 ' 

No 2005, 93% da poboación de Turquía declarábase falante nativo de turco/ 14 ^ sendo o curdo a lingua da 
poboación restante.ü^i 


Status oficial 


O turco é a lingua oficial de Turquía e é tamén unha das linguas 
oficiais de Chipre. Tamén ten un carácter oficial (mais non principal) 
no Distrito de Prizren en Kosovo e en tres concellos de Macedonia 
do Norte. 

En Turquía, a sociedade reguladora da lingua é a Asociación da 
Lingua Turca (Türk Dil Kurumu ou TDK), que foi fundada en 1932 
baixo o nome Türk Dili Tetkik Cemiyeti ("Asociación para a 
Investigación da Lingua Turca"). Esta asociación estivo influenciada 
pola ideoloxía do purismo lingüístico: unha das súas principais 
accións foi a substitución de préstamos e construcións gramaticais 
foráneas con equivalentes de orixe turco. Estes trocos, xunto coa 
adopción do novo alfabeto turco en 1928, deron forma á lingua turca 
moderna que se fala hoxe. O TDK converteuse nunha organización 

independente en 1951, coa supresión da obriga de que estivera presidida polo Ministro de Educación. 
Mantívose así até agosto de 1983, cando volveu ser unha organización do goberno segundo a constitución de 
1982, produto do golpe de estado de 1980.^ 


Sinal de Prizren, Kosovo. As linguas 
oficiais son: o albanés (enriba), o 
serbio (medio) e o turco (embaixo). 

Wikimedia Commons ten 
máis contidos multimedia 
na categoría: Lingua 
turca 


Existe unha versión da 
Wikipedia en Lingua 
turca 


Traído desde "https://gl.wikipedia.Org/w/index. php?title=Lingua_turca&oldid=5514801" 


A última edición desta páxina foi o 5 de xullo de 2020 ás 22:05. 

